Lombe Chibesakunda

Lombe Phyllis Chibesakunda (an haife ta ranar 5 ga watan Mayu a shekarar 1944). lauyar Zambia ce kuma jami'ar diflomasiyya. Ta kasance shugabar Hukumar Kare Hakkokin Dan Adam ta Zambiya, Lauyan Janar, Mataimakiyar Minista a Ma'aikatar Shari'a, Mukaddashin Alkalin Alkalan Zambiya, kuma ta kasance Jakadiya a Japan, Birtaniya, Vatican, da Netherlands. Chibesakunda ita ce mace ta farko da tayi shugabar kotun ta COMESA, a Khartoum, Sudan.

 Rayuwar farko 
An haifi Lombe Phyllis Chibesakunda a Zambiya a ranar 5 ga Mayu 1944. Ta fito daga gidan sarautar Chibesakunda. Chibesakunda wani sarki ne a lardin Muchinga na kabilar Bisa, daya daga cikin yare da dama na arewacin Zambiya. Ta halarci makarantar firamare ta Chibesakunda da Pandala a Arewacin Zambiya. Daga baya ta tafi Chipembi Girls inda ta yi aiki a matsayin Head Girl, sannan ta yi karatu a Cibiyar Gudanar da Jama'a ta Kasa da ke Lusaka da kuma Grey's Inn a Ingila.

 Aiki 

Chibesakunda mace ce ta 'farko'. Ta zama mace ta farko lauya 'yar Zambiya kuma mai ba da shawara a ma'aikatar shari'a. Ta kasance 'yar takarar majalisa a mazabar Matero, kuma Lauya-Janar na Jamhuriyyar Zambiya a 1973.

Bayan samun nasarar aiki a Dokar, Ayyukan zamantakewa da Siyasa, ta shiga ƙungiyar diflomasiyya da ke aiki a matsayin jakada a Japan (1975), Babban Kwamishinan Zambiya zuwa Burtaniya (UK), Netherlands, da Holy See (1978-81). Chibesakunda ta shiga cikin tattaunawar Lancaster House da ta kai ga samun 'yancin kai na Zimbabwe, kuma ta yi kamfen sosai kan yaki da wariyar launin fata na Afirka ta Kudu.

An naɗa Chibesakunda Alkalin Kotun Hulda da Masana’antu a shekarar 1986, sannan ta zama Shugaban Kotun Bankin Raya Afirka. An nada Chibesakunda Shugaban Hukumar Kare Hakkokin Bil Adama ta Zambiya a shekarar 1997. Tun daga 1981 ta mai da hankali kan aikin shari'a a matsayin mai shari'a a babban kotun koli, kuma ta kasance mai rikon mukamin babban alkalin kasar Zambiya daga 2012 zuwa 2015.

A shekarar 2015, an zaɓi Chibesakunda a matsayin shugabar kotun shari'a ta Gabas da Kudancin Afirka (COMESA) da ke birnin Khartoum na kasar Sudan, kuma ita ce mace ta farko da ta taba rike wannan mukami. Ta gaji Nzamba Kitonga na Kenya a matsayin. Shugaba na karshe da uwargidanta ta rantsar a wa'adinta shine shugaba Edgar Cagwa Lungu a watan Agustan 2015.

Baya ga hidimar shari'a, Mai shari'a Lombe Chibesakunda, farfesa ce mai ziyara a Jami'ar Kansai da ke Japan.Chibesakunda shugaba ce a Jami'ar Rockview da ke Lusaka, Zambiya.

 Rayuwa ta sirri 
Tana da ɗa namiji, Chita Chibesakunda.

Lombe tana rubuta littafinta mai suna My Trodden Path : An Autobiography

Manazarta